section_heading: Reprezentativna karijera i uspjesi
paragraph_text: Jedan od najboljih trenutaka u Sandrinoj reprezentativnoj karijeri dogodio se 2011. godine na Europskom prvenstvu u Poljskoj, gdje je kao kapetanica predvodila hrvatsku reprezentaciju do petog mjesta, plasmana na kvalifikacijski turnir za Olimpijske igre u Londonu i izravan plasman na sljedeće prvenstvo u Francuskoj 2013. godine. Šuterica Gospića je izabrana i u najbolju petorku EP-a na kojem je imala prosjek od 14,3 poena i 4,6 skokova i 3,8 asistencija. Konkurentice Sandri Mandir u ovom izboru bile su Jelena Daniločkina (Rusija), Emilie Gomis (Francuska), Sandrine Gruda (Francuska), Iva Perovanović (Crna Gora), Marija Stjepanova (Rusija), Alba Torrens (Španjolska), Birsel Vardarli (Turska), Eva Viteckova (Češka) i Nevriye Yilmaz (Turska).